2018 yilning 8-14 iyun kunlari Andijon shahrida O‘zbekiston Respublikasi va Qirg‘iziston Respublikasi o‘rtasidagi Davlat chegarasini delimitatsiya va demarkatsiya qilish masalalari bo‘yicha ikki mamlakat hukumat delegatsiyalari ishchi guruhlarining navbatdagi uchrashuvi bo‘lib o‘tdi. Bu haqda TIV axborot xizmati xabar bermoqda. Uchrashuv doirasida 2017 yil 5 sentabrdagi O‘zbekiston - Qirg‘iziston Davlat chegarasi to‘g‘risidagi Shartnomaga kiritilmagan uchastkalardan O‘zbekiston - Qirg‘iziston chegarasining o‘tish chizig‘ini tavsiflash bo‘yicha ish davom ettirildi. Qo‘shma faoliyat konstruktiv asosda va do‘stona ruhda o‘tgan. Muzokaralar yakunida tegishli Bayonnoma imzolangan.